|  |  |
| --- | --- |
| Evalueringsmøde – Bachelorprojekt i Farmaci, F23 |  |
| Mødereferat | 12. juni 2023 |
| Forum | Evalueringsmøde, BA-projekt i farmaci |  |
| Møde afholdt | 12.06.2023 |  |
| Sted | Universitetsparken  |  |
| Referent | Ellen Schrøder Hansen, AUS |  |

Til stede

Kursusansvarlig: Lene Jørgensen

Studieleder: Tommy Nørskov Johansen

Studerede: Cecilie Nielsen, Lærke Harksen Nehmdahl, Andreas Skov Amdi Madsen, Malene Hall Jensen, Helene Hougaard, Ida Valling Veber, Cecilie Ploug, Mille Dechmann Rasmussen, Astrid Therese Back-Christensen, Nancy Matty, Sofie Malte Moe, Kristine Skov, Laura Sand, Ivana Dimitrijevic

Afbud: Stefan Stürup, Susan Weng Larsen

Dagsorden

1. Velkomst og introduktion
2. Evaluering af bachelorprojekt

**Velkomst og introduktion**

Til dette års evalueringsmøde er der et godt fremmøde blandt de studerende. Det er aftalt, at evalueringsmødet til næste år kommer ind i rammeplanen og dermed vil fremgå af de studerendes skema, ligesom i år. Mødet kan med fordel placeres i forbindelse med anden undervisning, da det sandsynligvis vil hæve deltagelsen. Evalueringsenheden sender en Outlook-invitation med information til samtlige studerende (ikke kun holdrepræsentanter, som det var tilfældet i år). Her skal det gøres tydeligt at mødet ikke omfatter studerende der skriver individuelt projekt. Hertil foreslår de studerende at Lene skriver en besked ud på Absalon, hvor der gøres opmærksom på Outlook-invitationen.

De studerende tilføjer at kaffe og croissanter sandsynligvis også vil bidrage til en øget deltagelse blandt de studerende.

**Velfungerende elementer:**

* Gode og relevante forelæsninger, som dog ligger lidt uhensigtsmæssigt. Kursusansvarlige fortæller at det ikke var muligt at placere forelæsningerne anderledes.
Kursusansvarlige vil i fremtiden oplyse de studerende om samtlige forelæsninger, da der to af hver forelæsning.
* De studerende har været glade for diversiteten blandt underviserne, hvor der var god mulighed for hjælp og sparring.
* De studerende var glade for at skulle aflevere og få feedback på de fem sider. Kursusansvarlige vil beholde formatet.

**Tekniske problemer med maskiner:**

* Mange studerende udtrykker frustration over tekniske problemer med flere maskiner, herunder HPLC. Problemerne har resulteret i forsinkelser hos de studerende.
De studerende fortæller at det var svært at få hjælp til HPLC, da laboranterne ikke kan hjælpe og Claus først møder efter kl. 12.
Kursusansvarlige konkluderer at bemandingen skal være anderledes om formiddagen.
* De studerende oplevede problemer med henfaldsapparatets magnetomrører og blev bedt om at tømme den for vand, så den kunne blive repareret. Apparatet var dog ikke blevet repareret den efterfølgende uge, som de studerende var blevet lovet, hvilket resulterede i at de studerende måtte omrøre manuelt.

Kursusansvarlige mener at der må være gået noget galt i kommunikationen.

* Manglende stempler i laboratoriet. Liste bliver opdateret så den stemme med hvad der er tilgængeligt i laboratoriet.
* En studerende fortæller at det til præformuleringsundersøgelser kunne være rart med en foodprocessor, til hvis andre apparater er optaget. Der bliver købt flere.
* De studerende nævner, at det er problematisk at farverne forbliver i roller compactoren, da det farver de efterfølgende batches. Det bliver tilføjet i vejledningen af hvis der anvendes farve, skal der gøres grundigere rent efterfølgende.

**Reservationsliste**

* De studerende oplevede at deres navne blev streget ud.
* Tvivl om reglerne blandt både studerende og undervisere.
* Tvivl om hvor meget man som gruppe må skrive sig på
* De studerende oplevede at grupper udeblev fra deres reservationer.
* Behov for at få udspecificeret hvad reglerne er. Herunder hvad X-antal timer betyder.

Hertil svarer kursusansvarlige at der plejer at være en ’forside’, hvor det specificeres hvad X-tiden er.

* Forslag om at lave en øvelse til introforelæsningen i bookingregler på dagen og hvordan/hvornår må skriver sig på mm.
* Forslag fra en studerende om at frigive flere tider. Henfaldsapparatet brugte de studerende ikke så lang tid som de havde booket den.
* Kursusansvarlige vil tilføje en ekstra kolonne, hvor de studerende kan tilføje information om hvor længe de regner med at benytte udstyret.
* Forslag fra en studerende om ikke at lave listen forud for et helt semester og lade første fremmødte personale lægge listen frem.
Kursusansvarlige mener ikke at hun har personale til dette og tilføjer at det også kan være en risikabel løsning, da listerne så også kan mangle.
* Kursusansvarlige tilføjer at der ikke er mulighed for online booking, da hun ikke selv har telefonen med i lab.
* Forslag fra en studerende om to timers timeslots i stedet for tre timerslots på intensivblanderen.

**Opførsel i laboratoriet**

* Henimod slutningen af processen oplevede de studerende at tonen både internt i grupperne og grupperne i mellem blev hård. Mange studerende var pressede. Der blev sprunget over i køen og der blev ikke ryddet ordentligt op.
* Vejerummet var ofte meget rodet.
* Flere studerende oplevede at andre studerende ikke respekterede reservationerne og at andre studerende benyttede apparater, hvis de ”så ledige ud”. Hermed blev de igangværende processer ødelagt.

Kursusansvarlige foreslår at have skilte, der kan indikere at et apparat er i brug, som de studerende kan sætte ved maskiner, som de bruger, for at undgå at andre overtager dem.

* De studerende oplevede at grupper ikke mødte frem til deres reservationer.
* Flere studerende oplevede at deres rolle som GMP ikke blev respekteret.
Behov for at tydeliggøre GMPs rolle til forelæsninger samt at lægge vægt på vigtigheden i at hjælpes ad og rydde op.
* Forslag om at have mere sprit, papir og flere skraldespande.
* En studerende foreslår at der til forelæsningerne bliver fremsat gode råd til stresshåndtering og at det italesættes.

Kursusansvarlige vil gennem hele semestret lægge vægt på ordentlig opførsel.

* Forslag om at grupperne skriver navn på vægten, så der ikke er tvivl om hvem der har brugt hvad.
* De studerende oplevede problemer med UV-spektrofotometeret som følge af at andre studerende ikke havde behandlet/rengjort apparatet ordentligt.
* Problemer med UV. Behov for mere fleksibilitet og fokus på renseproces.
* De studerende pointerer at der ikke er logbøger til alle apparater.
Kursusansvarlige fortæller at det er en opvejning hvor meget der skal dokumenteres mens man er i lab og hvor meget skal man have frihed til at gøre det man skal. Tidligere har det været problematisk at logbøger ikke har været brugt tilstrækkeligt.
* En gruppe oplevede at en anden skemagruppe bookede udstyr i laboratoriet.
Kursusansvarlige fortæller, at hvis en studerende har været syg, så må vedkommende godt bruge lab uden for skemagruppen, men må dog ikke booke udstyr.
Kursusansvarlige vil videreformidle til TAP’erne at de skal svare nej til spørgsmålet om at komme i lab fra grupper uden for skemagruppen.

**Vejleder**

* De studerende er glade for kursusansvarliges idé om at vejleder er i lab en af gangene.
* En gruppe savnede feedback fra vejleder både på skriftligt materiale samt kollokviet. En studerende fra gruppen vil sende navnet på den pågældende vejleder til kursusansvarlige.
* En anden studerende fortæller at vejleder gav de studerende kritik for noget, som de studerende havde gjort rigtigt.
* Kursusansvarlige fortæller at der altid vil være forskel på vejlederne, men at der skal være et vist minimum. Kursusansvarlige har et dokument med introduktion til opgaven som vejleder.
* Forslag om at kursusansvarlige til de tidlige forelæsninger skal nævne for de studerende, at de skal snakke hypoteser med deres vejleder.

**Andet**

* En studerende fortæller at det var presset henimod slutningen af forløbet og at sidste laboratoriegang lå placeret uhensigtsmæssigt tæt på afleveringen. De studerende oplevede at der i løbet af forløbet var ”ventetid” specielt i forbindelse med eksamen/re-eksamensugerne.
* En studerende fortæller at de oplevede at blive bedt om at forlade laboratoriet, til trods for at de havde bookingtid 11:30-13:00.
Andre studerende har ikke oplevet samme problematik. Kursuansvarlige understreger at man gerne må være i laboratoriet over frokost. Dette vil hun gøre tydeligere til næste år.
* En studerende nævner at der er stor forskel på antal deltagere i lab.
Kursusansvarlige fortæller at de studerendes valgfag er årsag til dette.
Studieleder tilføjer at det også skyldes at det er en lille årgang og at det er vigtigere at man er lige fordelt på bachelorprojektet kontra at man får sine valgfag.
Kursusansvarlige pointerer at det er vigtigt at tydeliggøre overfor de studerende da de både vælger gruppe til BA projektet og valgfag, og at det kan have nogle omkostninger som fx at der kan blive mange i laboratoriet til BA projektet.